stanford-oval/wikipedia huggingface dataset:
מעלה מכמש
מאחזים

למעלה מכמש שלושה מאחזים: מצפה דני, נווה ארז ונחלת צבי.
ב-23 באוקטובר 1998 (ביום בו נחתם הסכם ואי) הועלו על גבעה סמוכה ליישוב שני קרוואנים והוקם מאחז "מצפה דני", על שם דניאל פריי. איציק ספיר, תושב מעלה מכמש, עלה למקום וגר בו במשך חצי שנה, עד שהצטרף אליו שמעון ריקלין, גם הוא תושב מעלה מכמש. המאחז עומד בחלקו על אדמות פרטיות ובחלקו על אדמות מדינה. עם זאת, לכלל המאחז אין תוכנית מתאר (תב"ע) מאושרת, כמחויב בחוק.
בשנת 2006 הוחל בניית מצפור במצפה דני, ללא אישור, על אדמה פלסטינית פרטית של תושב הכפר הפלסטיני הסמוך דיר דיבוואן. עם תחילת בנייתו, נפתח במנהל האזרחי תיק נגד הכשרת השטח והוצאו נגד העבודות צו הריסה, אך הבנייה נמשכה. בשנת 2009 הוגשה עתירה לבג"ץ על ידי תושבי הכפר דיר דיבוואן, ועתירה נוספת בשנת 2013, כנגד בניית מספר מבנים ב"מצפה דני", לרבות כנגד דרך העוברת בחלקה בקרקע פרטית פלסטינית. בנובמבר 2015 הודתה מדינת ישראל שאכן מדובר בקרקע פרטית.
בשנת 1999 יזם ריקלין את הקמתו של המאחז הבלתי חוקי "נווה ארז" על גבעה מדרום ליישוב. בשנת 2001 פורק "נווה ארז" במסגרת הסכם שנעשה בתקופת ראש הממשלה אהוד ברק ועבר לנקודה אחרת, אולם בפברואר 2001 חזרו התושבים לנקודה המקורית. במאחז 42 מבנים. נכון לשנת 2016 מתגוררות במקום כ-38 משפחות. היישוב קרוי על שמו של תא"ל ארז גרשטיין שנפל בדרום לבנון. הן במאי 2014 והן בנובמבר 2017, הרס המנהל האזרחי שלושה בתים במקום שנבנו על קרקע פרטית ללא היתר.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  התקבל מידע על 10 ישובים מתוכננים, מעריב, 11 ביוני 1980
↑  מכמש - ישוב חדש העשוי לקום בגוש אדומים, מעריב, 8 בדצמבר 1980
↑  בג"ץ אסר אתמול להקים, דבר, 28 ביולי 1981
↑  דניאל בן סימון ואלכס ליבק‏, במעלה מכמש משלימים בכאב עם המציאות, באתר וואלה, 29 באפריל 2006
↑  בני המשפחה נסעו לחתונה בירושלים כשנורתה אש אוטומטית על הרכב, באתר הארץ, 16 במאי 2001
↑  חיים לוינסון, הובא לקבורה ינאי ויסמן שנרצח בפיגוע בשער בנימין, באתר הארץ, 19 בפברואר 2016
↑  מעלה מכמש האתר הרשמי
↑  איתן קלינסקי, עתניאל שנלר - גנב ברשות התורה, באתר News1 מחלקה ראשונה, 3 בינואר 2010
↑  Mechinat Lapidot מכינת לפידות, באתר www.facebook.com
↑  בולדוזר עונה 1 פרק 1
↑  שמעון ריקלין, מצד מכמש בגבול הצפוני-מזרחי של יהודה בשלהי תקופת הברזל ב', באתר דעת
↑  שבתי בנדט‏, מצפה על אדמה פלסטינית פרטית - בחסות החטיבה להתיישבות, באתר וואלה, 13 במאי 2015
↑  בג"ץ 09/5383
↑  בג"ץ 13/4621
↑  פסק-דין בתיק בג"ץ 4621/13
↑  הכירו את שמעון ריקלין, באתר כיפה, 2 בינואר,2015
↑  עמיחי רובין, ‏בחסות מזג האוויר: המנהל האזרחי הרס שלושה בתים במכמש, באתר "סרוגים", 8 במאי 2014
| --- | --- |
בקרת זהויות :  NLI: 987007467978605171 
מעלה מכמש בצילום מגבעה סמוכה
רוברט הניג

| --- | --- |

 לידה:  17 בספטמבר 1945 (בן 79) רומניה טרנסילבניה, רומניה
 מדינה:  ישראל ישראל
 תקופת הפעילות:  מ-1971
 מקום לימודים:  בית צבי 
 פרופיל ב-IMDb
 
רוברט הניג (נולד ב-17 בספטמבר 1945) הוא שחקן תיאטרון, טלוויזיה וקולנוע ישראלי.
ביוגרפיה

הניג נולד ברומניה ועלה לישראל בשנות ה-60 של המאה ה-20 והתגורר בחיפה עם הוריו. נשוי ואב לשתי בנות. הוא סיים ב-1971 את לימודיו בבית הספר למשחק בית צבי ושיחק בשורה ארוכה של הצגות וסרטים.
ביוגרפיה > הצגות תיאטרון

הניג השתתף בהצגות התיאטרון הבאות:
תיאטרון הבימה: "רומנטיקה", "טרטיף", "משרתם של שני אדונים", "זעקי ארץ אהובה", "חלון בלהות", "החייל האמיץ שווייק", "יוליוס קיסר", "לב טוב", "שלוש אחיות", "ביקור הגברת הזקנה", "מראה מעל הגשר", "המכשפה", "הקוקוריקו", "נודניק", "הזוג המוזר", "הקמצן", "אבא גוריו", "סיפור פשוט", "פילומנה", "ספינינג" (בהשראת "הקומה הראשונה" מתוך "שלוש קומות" של אשכול נבו).
תיאטרון באר שבע: "הלילה השנים עשר", "טרטיף", "קומדיה של טעויות", "עלי כינור", "הצל", "אנדורה", "הקומיקאים", "המיזנתרופ", "חלום ליל קיץ", "הספר מסיביליה", "אילוף הסוררת", "צריך פיאט בחיים", "אותו ואת בנו", "תמונות ציד מבוואריה התחתית", "רק בימי ראשון", "מותו של סוכן", "ברווז הפרא", "דודתו של צ'ארלי", "הנפש הטובה מסצ'ואן", "שידוכים", "הביצה", "כותרת ראשית".
תיאטרון בית ליסין: "טנזי", "קומדיה שחורה", "משפחה חמה","בבצ'יק".
התיאטרון הקאמרי: "ברנשים וחתיכות", "שירה".
התיאטרון לילדים ולנוער: "הלילה השנים עשר", "הקמצן", "מעלה קרחות".
ביוגרפיה > סרטים וסדרות

הניג השתתף בסרטי הקולנוע "הכלה הסורית", "צעד קטן", "תהילים", "עבדי השם", ובסדרות הטלוויזיה "קרובים קרובים", "מסיבת גן", "שמש", "המשאית", "החיים זה לא הכל", "פרודים", "מגן דוד דרום", "ילדים ביער" ועוד.
כיכב בתפקיד בכמה סרטים של טומי לנג, בסרט "טייארה" שהיה מועמד לפרס אופיר לשנת 2012 בקטגוריית הפרינג', בסרט ההמשך "זוג או פרד (2012), ב"פטר השלישי" ו"הולכת שבעה" (2016) וב"גזוז" (2023).
הניג היה הקול מאחורי "שבי השבלול" בפרק אחד בסדרה "פרפר נחמד" והיה בין המדבבים של הסדרות "עולם סחרחר" ששודרה בערוץ 2, "אבירי האור הקסום", ששודרה בערוץ הראשון ו"המיליונרים הצעירים", בתפקיד וורן באפט. כמו כן דיבב בסרט "פיטר פן" בתפקיד קפטן הוק, ב"יו יו האקושו", "ספיידרמן המדהים", "רובוטס", "גארפילד 2" ועוד.
חבר בוועד התיאטרון הארצי לילדים ונוער על שם סמי לוי.
דיסקוגרפיה של ניקי מינאז'

| דיסקוגרפיה של ניקי מינאז' |
| --- | --- |
  מינאז' בהופעה חיה, 2011
 אלבומי אולפן ↙:  5
 אלבומי אוסף ↙:  3
 סינגלים ↙:  73
 וידאו קליפים ↙:  82
 סינגלים שיווקיים ↙:  12
 מיקסטייפים ↙:  3
 הערות שוליים
הדיסקוגרפיה של הזמרת הטרינידדית ניקי מינאז' כוללת חמישה אלבומי אולפן, שלושה אלבומי אוסף, שלושה מיקסטייפים, שבעים ושלושה סינגלים, שניים עשר סינגלים שיווקיים ושמונים ושניים וידאו קליפים.
בשנת 2009 החתים הראפר האמריקאי ליל ויין את מינאז' בחברת התקליטים יאנג מאני. הסינגל הראשון של מינאז' שנחל הצלחה היה הסינגל השני שלה "Your Love" שהגיע למקום ה-14 במצעד הסינגלים האמריקאי בילבורד הוט 100 ולפסגת מצעד שירי הראפ של ארצות הברית. אלבום הבכורה של מינאז' "Pink Friday" שיצא לאור בנובמבר 2010 הגיע לפסגת מצעד האלבומים האמריקאי בילבורד 200. האלבום הגיע למעמד אלבום פלטינה בארצות הברית ובבריטניה. הסינגל החמישי מהאלבום, "Super Bass", זכה להצלחה רבה והגיע למקום השלישי במצעד הסינגלים של ארצות הברית, שם גם הגיע למעמד אלבום פלטינה ×8.
באפריל 2012 יצא לאור אלבום האולפן השני של מינאז', "Pink Friday: Roman Reloaded", שהגיע גם הוא לפסגת מצעד האלבומים של ארצות הברית, שם הגיע למעמד אלבום פלטינה. הסינגל הראשון מהאלבום, "Starships", זכה להצלחה רבה, הגיע למקום החמישי במצעד הסינגלים האמריקאי, ונכנס לעשרת המקומות הראשונים במדינות רבות ברחבי העולם. הגרסה המחודשת של האלבום, "Pink Friday: Roman Reloaded – The Re-Up", יצאה לאור בסוף שנת 2012.
אלבומים > אלבומי אולפן

| שם האלבום | פרטי אלבום | מיקומי שיא> ארה"ב  | מיקומי שיא> ארה"במצעד ה-R&B  | מיקומי שיא> ארה"במצעד ה-Rap  | מיקומי שיא> אוסטרליה  | מיקומי שיא> קנדה  | מיקומי שיא> צרפת  | מיקומי שיא> אירלנד  | מיקומי שיא> ניו זילנד  | מיקומי שיא> שוודיה  | מיקומי שיא> בריטניה  | מכירות | תארים |
| --- | --- | --- | --- | --- | --- | --- | --- | --- | --- | --- | --- | --- | --- |
| Pink Friday |  יצא לאור:19 בנובמבר 2010 (ארצות הברית)  חברת תקליטים: יאנג מאני, קאש מאני, ריפבליק רקורדס  פורמטים: CD, הקלטת גרמופון, הורדה דיגיטלית | 1 | 1 | 1 | 19 | 8 | 116 | 17 | 15 | — | 16 |  בארצות הברית: 3,902,000  מחוץ לארצות הברית: 6,800,000 |  איגוד תעשיית ההקלטות האמריקאי: אלבום פלטינה  ARIA: אלבום פלטינה  BPI: אלבום פלטינה |
| Pink Friday: Roman Reloaded |  יצא לאור: 2 באפריל 2012 (ארצות הברית)  חברת תקליטים: יאנג מאני, קאש מאני, ריפבליק רקורדס  פורמטים: CD, הקלטת גרמופון, הורדה דיגיטלית | 1 | 1 | 1 | 5 | 1 | 20 | 2 | 3 | 37 | 1 |  בארצות הברית  2,000,000  מחוץ לארצות הברית: 3,400,000 |  איגוד תעשיית ההקלטות האמריקאי: אלבום פלטינה  ARIA: אלבום זהב  BPI: אלבום זהב  IRMA: אלבום פלטינה |
| The Pinkprint |  יצא לאור: 15 בדצמבר 2014 (ארצות הברית)  חברת תקליטים: יאנג מאני, קאש מאני, ריפבליק רקורדס  פורמטים: CD, הקלטה גרמופונית, הורדה דיגיטלית | — | — | — | — | — | — | — | — | — | — | המידע לא זמין | המידע לא זמין |
| Queen |  יצא לאור: 10 באוגוסט 2018  חברת תקליטים: יאנג מאני, קאש מאני, ריפבליק רקורדס | — | — | — | — | — | — | — | — | — | — | המידע לא זמין | המידע לא זמין |
"—" מסמל אלבום שלא דורג.
אלבומים > אלבומי אוסף

| שם האלבום | פרטי אלבום | מיקומי שיא> ארה"ב  | מיקומי שיא> ארה"במצעד ה-R&B  | מיקומי שיא> ארה"במצעד ה-Rap  |
| --- | --- | --- | --- | --- |
| We Are Young Money |  יצא לאור: 21 בדצמבר,2009 (ארצות הברית)  חברת תקליטים: יאנג מאני, קאש מאני, ריפבליק רקורדס  פורמטים: CD, הורדה דיגיטלית | 9 | 3 | 1 |
| Rich Gang |  יצא לאור: 23 ביולי,2013 (ארצות הברית)  חברת תקליטים: יאנג מאני, קאש מאני, ריפבליק רקורדס  פורמטים: CD, הורדה דיגיטלית | 9 | 2 | 2 |
| Young Money: Rise of an Empire |  יצא לאור: 11 במרץ 2014 (ארצות הברית)  חברת תקליטים: יאנג מאני, קאש מאני, ריפבליק רקורדס  פורמטים: CD, הורדה דיגיטלית | 7 | 4 | 2 |
| Queen Radio: Volume 1 |  יצא לאור: 26 באוגוסט 2022  חברת תקליטים: יאנג מאני, ריפבליק רקורדס  פורמטים: הורדה דיגיטלית, סטרימינג | — | — | — |
אלבומים > הוצאות מחודשות

| שם האלבום | פרטי אלבום | מיקומי שיא> ארה"ב  | מיקומי שיא> ארה"במצעד ה-R&B  | מיקומי שיא> ארה"במצעד ה-Rap  |
| --- | --- | --- | --- | --- |
| Pink Friday: Roman Reloaded – The Re-Up |  יצא לאור: 19 בנובמבר,2012 (ארצות הברית)  חברת תקליטים: יאנג מאני, קאש מאני  פורמטים: CD, DVD, הורדה דיגיטלית | 27 | 4 | 3 |
אלבומים > מיקסטייפים

| שם האלבום | פרטי אלבום |
| --- | --- |
Playtime Is Over:  יצא לאור: 5 ביולי 2007 (ארצות הברית)  חברת תקליטים: יאנג מאני, דירטי מאני  פורמטים: CD, הורדה דיגיטלית
Sucka Free:  יצא לאור: 12 באפריל 2008 (ארצות הברית)  חברת תקליטים: יאנג מאני, דירטי מאני  פורמטים: CD, הורדה דיגיטלית
Beam Me Up Scotty:  יצא לאור: 18 באפריל 2009 (ארצות הברית)  חברת תקליטים: יאנג מאני, דירטי מאני  פורמטים: CD, הורדה דיגיטלית
סינגלים > סינגלים שיווקיים

| שם הסינגל | שנה | מיקומי שיא> ארה"ב  | מיקומי שיא> ארה"במצעד ה-R&B  | מיקומי שיא> קנדה  | מיקומי שיא> בריטניה  | תארים | שם האלבום |
| --- | --- | --- | --- | --- | --- | --- | --- |
| "5 Star" (רמיקס) (Yo Gotti בשיתוף עם Gucci Mane, Trina וניקי מינאז') | 2009 | — | — | — | — |  | Live from the Kitchen |
| "Knockout" (ליל וויין בשיתוף עם ניקי מינאז') | 2010 | 44 | — | — | — |  RIAA: אלבום זהב | Rebirth |
| "All I Do Is Win" (רמיקס) (דיג'יי חאלד בשיתוף עם T-Pain, פאף דדי, ניקי מינאז', ריק רוס, באסטה ריימס, Fabolous, Jadakiss, Fat Joe ו-Swizz Beatz) | 2010 | — | — | — | — |  | סינגל אשר מעולם לא נכלל באלבום אולפן |
| "Hello Good Morning" (רמיקס) (Diddy – Dirty Money בשיתוף עם ניקי מינאז' וריק רוס) | 2010 | — | — | — | — |  | סינגל אשר מעולם לא נכלל באלבום אולפן |
| "Roman's Revenge" (בשיתוף עם אמינם) | 2010 | 56 | 85 | — | 125 |  | Pink Friday |
| "Get Low 4 Me" (רמיקס) (Lalo the Don בשיתוף עם ניקי מינאז' ובארבי) | 2010 | — | — | — | — |  | Love Life Lyrics |
| "Till the World Ends" (The Femme Fatale Remix) (בריטני ספירס בשיתוף עם ניקי מינאז' וקשה) | 2011 | 3 | — | 4 | — |  | סינגל אשר מעולם לא נכלל באלבום אולפן |
| "Roman in Moscow" | 2011 | 64 | — | 88 | 84 |  | סינגל אשר מעולם לא נכלל באלבום אולפן |
| "Stupid Hoe" | 2011 | 59 | 53 | 87 | 63 |  | Pink Friday: Roman Reloaded |
| "Roman Reloaded" (בשיתוף עם ליל וויין) | 2012 | 70 | 57 | — | 143 |  | Pink Friday: Roman Reloaded |
| "Born Stunna" (רמיקס) (בירדמן בשיתוף עם ריק רוס, ניקי מינאז' וליל וויין) | 2012 | — | — | — | — |  | סינגל אשר מעולם לא נכלל באלבום אולפן |
| "Boss Ass Bitch" (רמיקס) (בשיתוף עם PTAF) | 2013 | — | — | — | — |  | סינגל אשר מעולם לא נכלל באלבום אולפן |
| "Senile" (יאנג מאני בשיתוף עם Tyga, ניקי מינאז' וליל וויין) | 2014 | — | 50 | — | — |  | Young Money: Rise of an Empire |
"—" מסמל אלבום שלא דורג.
גמד (פנטזיה)

ערך זה עוסק ביצור מיתולוגי. אם התכוונתם למשמעות אחרת, ראו .
גמד לוחם כפי שמתואר בספרות הפנטזיה המודרנית
גמדים נלחמים בעגורים בצפון שוודיה. ציור מהמאה ה-16
גמד הוא סוג של יצור דמוי אדם הנפוץ במיתולוגיה ובפנטזיה.
הגמדים מתוארים לרוב כיצורים דמויי אדם נמוכי קומה, אינטליגנטיים, קשוחים, בעלי זקנים, אשר נוהגים לחיות בעיקר באזורים תת-קרקעיים ולעסוק בכרייה, בעבודות-עץ או בעיבוד מתכות. לעיתים קרובות הם מתוארים כבעלי כוחות על-טבעיים. הגמדים נפוצים במיוחד באגדות העם, בפולקלור האירופאי, בספרי הפנטזיה ובמשחקי התפקידים.
קשה לקבוע בדיוק כיצד נראו הגמדים הראשונים. גובהם וסגנון חייהם של הגמדים השתנו במידה רבה לאורך שלל סיפורי המיתולוגיה העתיקים. בחלק מהסיפורים העתיקים ביותר גובהם היה זהה לגובהם של בני האנוש. עם התפתחות המיתולוגיה הגמדים הפכו ליצורים דמויי אנוש, נמוכי קומה, מכוערים ומתוארים כחיים במערות תת-קרקעיות.
מכיוון שקיימים יצורים מיתולוגיים רבים אשר דומים במראם לגמדים נוצר לעיתים רבות בלבול בזיהוי הגמדים - בעיקר קיימת נטייה להתבלבל בינם לבין יצורים מהפולקלור האירופי כגון גובלינים וגנומים אשר לעיתים מזוהים בטעות כגמדים ולהפך.
היסטוריה > הגמדים במיתולוגיה הנורדית

במיתולוגיה הנורדית נמנה גזע הגמדים כאחד הגזעים דמויי האדם האינטליגנטיים ביותר. בדרך כלל מתוארים הגמדים כחיים במערות תת-קרקעיות או בסביבה הררית. לפי האגדות, הגמדים הם כורים ונפחים מיומנים. בדרך כלל נמוכים יותר מבני אדם, חסונים ושעירים יותר ולרוב בעלי זקן מלא. אף על פי כן, הגמדים הנורדים לא מתוארים כנמוכי קומה עד המאה ה-13.
לאורך השנים הגמדים הנורדיים השתנו רבות. הבדלים בין הגמדים הנורדים המוקדמים ולבין המאוחרים הם גדולים למדיי. השפעות חיצוניות, כגון פריחת הנצרות בחברה הנורדית, השפיעו רבות על השינויים הללו.
הגמדים הנורדים אשר התגבשו בהמשך (בסביבות המאה ה-13 עד המאה ה-15) הפכו בהדרגה לדמויות משעשעות יותר. מאפיינים ותיקים שונים הוקצנו והגמדים הנורדים הפכו בהדרגה לקטנים יותר ומכוערים יותר. בנוסף לכך הם הפכו למעוותים פיזית והפכו לבעלי מלאכה מצטיינים.
דמויות הגמדים הנורדים המאוחרות יותר השפיעו רבות על עיצוב דמויות הגמדים בסיפורי הפנטזיה המודרניים.
היסטוריה > הגמדים במיתולוגיה הפרסית

בסיפורי העם הפרסיים, מופיעים לרוב הגמדים כיצורים שפלים ומלוכלכים, חסרי בית, הנוהגים לפרוץ בלילות לבתי אחרים ולישון בסלונם. כמו כן, במספר סיפורים מוצגים אותם יצורים כבעלי אצבעות ידיים מעוותות אשר מייסרות אותם במרבית שעות היממה. יללות הכאב שלהם הן מסימני ההיכר שלהם, ומהוות הסבר לקולם הצורמני[דרוש מקור].
היסטוריה > הגמדים בפולקלור ובמיתולוגיות המאוחרות יותר

גובהם של דמויות הגמדים אשר נוצרו בהמשך היה בסביבות מטר. כמו כן הם תוארו כבעלי ראשים גדולים במיוחד ובעלי זקנים. בין הגמדים המוכרים יותר מן המיתולוגיה ואגדות העם אשר נוצרו בהמשך היו עוץ לי גוץ לי ושבעת הגמדים בשלגיה ושבעת הגמדים.
למרות שרוב הגמדים ברומנים של כרטיאן מטרואה נוטים להיות בני אדם נמוכי קומה, ישנה התייחסות לממלכת הגמדים (רמיזה על כך שהם אינם משתייכים לגזע האנושי).
היסטוריה > הגמדים בספרות הפנטזיה המודרנית

ספרות הפנטזיה המודרנית גיבשה עולם מושגים מעניין אשר התבסס על מגוון מקורות בהם דמויות הגמדים הנורדים המקוריים, הגמדים מהמיתולוגיה הנורדית המאוחרת יותר, הגמדים מאגדות העם ודמויות גמדים במיתולוגיות נוספות. בסיפורים כגון שר הטבעות של ג'.ר.ר. טולקין ועולם המערכה של מבוכים ודרקונים הגמדים מוצגים כיצורים אשר גובהם בסביבות 100–130 סנטימטרים (3.3–4.3 רגל), מוצקים, חסונים וחיים בדרך כלל חיים במכרות ענק מתחת לפני האדמה או בבטן ההר.
בעקבות ספריו של טולקין, הגמד הטיפוסי הפך דומה יותר לגמדים מהמיתולוגיה הנורדית המאוחרת יותר. הגמד המודרני הטיפוסי במקרים רבים יהיה בעל התכונות הבאות: הוא נמוך קומה, בעל זקן עבות ומיומן בכרייה, במטלורגיה ובעבודות כפיים כגון צורפות, נפחות וחרשות נשק. הם בעלי תוחלת חיים ארוכה במיוחד (אף על פי שהם בני תמותה) ולרוב בעלי יכולת לראות בחושך. הגמדים הם לוחמים קשוחים וכלי הנשק המועדפים עליהם הם פטיש קרב וגרזן קרב וכן סוגים שונים של גרזנים, מכושים וקרדומים היכולים לשמש גם ככלי עבודה בשעת הצורך. לרוב מתוארת טינה ארוכת שנים בין האלפים לבין הגמדים כאחד מהמאפיינים של הגזע. גמדים רבים מתוארים כבעלי מבטא סקוטי.
ספרי פנטזיה מודרניים רבים העניקו כוחות חדשים או מראה חדש לדמויות הגמדים, ומשום כך הגמדים המודרניים אינם בעלי מאפיינים אחידים בכל הסיפורים. בדרך כלל הגמדים במשחק התפקידים מבוכים ודרקונים זהים לגמדים כפי שמתוארים על ידי טולקין, אף על פי שישנם גם סוגי גמדים ששונים מתיאור זה.
היסטוריה > הגמדים בספרות הפנטזיה המודרנית > גמדים בארץ התיכונה

בלגנדריום של טולקין, הגמדים (Dwarves, שתורגם לעברית כ"גמדאים" על ידי עמנואל לוטם) נוצרו על ידי הולא אאולה או מאהאל בלשון הגמדים. הגמדים מתחלקים לשבע משפחות, שמוצאה של כל אחת מהן הוא מאחד משבעת אבות הגמדים שנוצרו על ידי אאולה (הוא יצר גם שש אמות גמדים). השושלת המפורסמת ביותר (והיחידה שידועים עליה פרטים כלשהם) היא בית דורין שידועים גם בכינוי "ארוכי הזקן". לגמדים ישנה שפה מיוחדת וסודית, הנקראת בפיהם ק'וזדול. מטבעם הגמדים הם למדנים ושקדנים. אוהבים אבנים ומתכות יקרות, תכונה זו הועצמה כאשר סאורון נתן לגמדים את טבעות הכוח, אחת לכל בית, כשהאחרונה שבהם נלקחה מת'רור, סביו של תורין צנת-אלון המוזכר בספר "ההוביט". משכנותיהם המרכזיים של הגמדים בעידן הראשון של הארץ התיכונה היו הערים קהזד-דום (או Dwarrowdelf אשר במכרות מוריה), אשר התקיימה גם בעידן השני ובחלק מהעידן השלישי ונוגרוד ובלגוסט בהרים הכחולים, אשר חרבו במהלך קרבות עם האלפים בעידן הראשון ונהרסו כליל בסוף העידן הראשון, לאחר שקיעת בלריאנד.
הגמדים בדרך כלל מסוגרים ושומרי טינה, ומוכרים את עבודתם רק כתנאי לאמצעי מחייה. הגמדים חשדנים למדי אך ברגע שרכשת את אמונם הם מתגלים כחברים טובים ונאמנים ביותר. הגמדים עקשנים למדי ושומרים בקנאות על כבודם. כלי הנשק המועדפים על הגמדים הם פטיש קרב, גרזן קרב וסוגים שונים של גרזנים, מכושים וקרדומים היכולים לשמש גם ככלי עבודה בשעת הצורך.
היסטוריה > הגמדים בספרות הפנטזיה המודרנית > גמדים בעולם הדיסק

בעולם הפנטזיה אשר מתואר בסדרת הספרים "עולם הדיסק" מאת הסופר הבריטי טרי פראצ'ט הגמדים מצטיירים לרוב כארכיטיפוס הנפוץ - נמוכים, בעלי זקן עבות, ששים אלי קרב, עוסקים לרוב בכרייה וחובבי זהב ושאר מתכות יקרות. עם זאת, ככל שהתפתחה הסדרה החל הסופר להרחיב ולתאר את תרבות הגמדים ומספר ספרים נסובו סביבה, מהם ראויים לציון במיוחד Feet of Clay ו-The Fifth Elephant. התרבות אשר נגלתה לעיני הקורא תיארה חברה שמרנית במיוחד, בה נושא המין כה מוצנע עד שאין מבדילים בין זכר ונקבה, לא בשפה ולא בחיי היומיום. על פי אחד התיאורים מלאכת החיזור בין הגמדים בעולם הדיסק מורכבת לרוב מניסיונות גישוש עדינים לגבי מינו של מושא החיזור. הנושאים שימשו לרוב את הסופר להעביר את דעותיו לגבי הבדלים מיניים, פמיניזם ופחד מהשונה.
עם התפתחות הסדרה החל עולם זה להשתנות ואחת הדמויות הקבועות בה הובילה מגמה חברתית בה גמדות ממין נקבה החלו להכריז על עצמן בפומבי. הן עדיין שמרו על מאפיינים מסוימים של תרבות הגמדים, בכללם הזקן העבה והשריון, אך בד בבד החלו ללבוש חצאיות (ממתכת משוריינת לרוב) ואיפור. מספר ספרים עוקבים אחרי המהומה שהדבר גורר בעולם הגמדים. מנגד לאותן גמדות עומדים הגמדים המסורתיים, אשר נקראים גם "הגמדים העמוקים", הנקראים כך מכיוון שכמעט ולעולם אינם יוצאים מביטחון ערי מהמכרה. גמדים אלו, המשמשים ככוהני דת ושופטים, מנסים להתמיד בדרכים הישנות ומנסים להטיל סנקציות חברתיות כנגד הנקבות המוצהרות, כגון חרם חברתי או ניכור.
קהילת הגמדים מאופיינת גם כקהילה שומרת חוק, ודבר זה מתבטא בעיקר דרך גזר ברזלסון, אדם גבוה שאומץ על ידי גמדים, ומתנדב בלהט למשמר הלילה של אנק-מורפורק. שאר הגמדים בעיר מתוארים כמתרחקים ממסורת אבותיהם והכבוד לחוק כדי לפרוק עול בעיר החטאים: דבר המתבטא בעיקר בשתייה לשוכרה ותגרות ידיים המוניות.
נושא נוסף אשר מועלה לעיתים בספרי הסדרה הוא היריבות בין הגמדים לטרולים, אשר בעולם זה הם יצורים מבוססי סיליקון ועשויים מאבנים. בספרי הסדרה מוזכר לא אחת כי המלחמות בין הגמדים לטרולים נמשכות אלפי שנים. פראצ'ט מציע הסבר משלו לסכסוך העתיק: הטרולים שונאים את הגמדים כי הם לא אוהבים שמכים בהם במכושים וחוצבים אותם, ואילו הגמדים שונאים את הטרולים כי אף אחד לא אוהב שהסלע שהוא חוצב פתאום קם ותוקף אותו. נושא זה הוזכר גם כן במספר ספרים, אך הפך לנושא העיקרי בספר Thud!, בו המתיחות על רקע קרב מונומנטלי היסטורי בין הטרולים לגמדים כמעט ומחדשת את הלחימה בהיקף מלא. עלילות אלו עוסקות גם כן בנושא הפחד מן השונה, כמו גם גזענות ורדיפת השלום לעומת המלחמה.
ספרי פנטזיה מודרניים בהם לגמדים ישנם תפקידים מרכזיים > ספרים

סדרת ארטמיס פאול מאת אואן קולפר
סדרת דברי ימי נרניה מאת ק.ס. לואיס
סדרת עולם הדיסק מאת טרי פראצ'ט
ההוביט וסדרת ספרי שר הטבעות מאת ג'. ר. ר. טולקין
עלילות ספיידרוויק מאת טוני דיטרליצי והולי בלק.
סדרת רומח הדרקון מאת מרגרט וייס וטרייסי היקמן
הסיפור הסנדלר והגמדים מאת האחים גרים
סדרת הירושה מאת כריסטופר פאוליני
מגנס צ'ייס והאלים של אוסגרד מאת ריק ריירדן
ספרי פנטזיה מודרניים בהם לגמדים ישנם תפקידים מרכזיים > משחקי וידאו ומשחקי תפקידים

Lord of the Rings Online
מבוכים ודרקונים
Final Fantasy
וורקראפט
World of Warcraft
RuneScape
Guild Wars
מרוצללים
הקרב על ווסנות'
Dragon Age: Origins
ספרי פנטזיה מודרניים בהם לגמדים ישנם תפקידים מרכזיים > סרטי קולנוע

הסרט מבוכים ודרקונים
טרילוגיית סרטי שר הטבעות
טרילוגיית סרטי ההוביט
ראו גם

גנום (פנטזיה)
אלף (פנטזיה)
גמד (טולקין)
בבא מציעא

מסכת בבא מציעא, דפוס ראם
בָּבָא מְצִיעָא הוא החלק השני והאמצעי של מסכת נזיקין, הפותחת את סדר נזיקין שבמשנה. פירוש השם בארמית הוא "השער האמצעי", כאשר לפניה נמצאת בבא קמא – השער הראשון, ולאחריה בבא בתרא – השער האחרון.
חלוקת מסכת נזיקין לשערים היא בבלית, ואילו בארץ ישראל המסכת נחשבה תמיד כמסכת אחת. החלוקה לשלושה חלקים נעשתה באופן טכני – עשרה פרקים בכל מסכת – כאשר מבחינה תוכנית ניתן היה לחלק אחרת את המסכת; כך לדוגמה הפרק האחרון של בבא מציעא עוסק באותו נושא כמו הפרק הראשון של בבא בתרא. בתוספתא של המסכת מחולקת גם היא לפנינו ל"בבות", עם אחד עשר פרקים בכל "בבא", כאשר המקבילה לפרק א' של בבא בתרא נמצאת (יחד עם המקבילה לפרק י' של בבא מציעא) בפרק י"א של "בבא מציעא".
בדפוס וילנא של התלמוד בבלי יש למסכת זו 118 דפים.
מסכת בבא מציעא ככלל עוסקת בתביעות וטענות שבין אדם לחברו שלא מחמת נזק, כגון דיני אבידה ומציאה, דיני שומרים ואחריותם, דיני הלוואות, אונאה, ריבית ושכירות.
חלוקת המסכת

המאירי מחלק את ענייני המסכת לשמונה חלקים:
דיני מציאה והשבת אבידה
דיני פיקדון וחיוב השומרים
ענייני הקנאה של מטלטלין, קנין כסף וחליפין, ודיני אונאה במקח וממכר
דיני ריבית
דיני שכירות חפצים ופועלים
דיני שכירות בתים
דיני קבלנות, פרעון שכר שכיר, והנוטל משכון מחברו
דין בית משותף
מיקומה של המסכת בסדר נזיקין

לפי הקדמתו של הרמב"ם למשנה, מכיוון שנושאיה המרכזים של המסכת הם בטענות ופקדונות, דיני שכירות דיני השואל והשכיר, ראוי לחבר אותה אחרי דיני הנזיקין שבמסכת בבא-קמא, כמו שעשתה התורה שאחרי דיני חבלות ודיני שור, בור והבער, דיברה על דיני ארבעה שומרים.
פרקי המסכת

שנים אוחזין בטלית (שמונה משניות) – דיני חלוקת מציאה.
אלו מציאות שלו (אחת עשרה משניות) – הלכות השבת אבידה.
המפקיד אצל חברו (שתים עשרה משניות) – דיני פקדון.
הזהב קונה את הכסף (שתים עשרה משניות) – התייחסות לשערי מטבעות, דיני ממון "חריף" וממון שאינו "חריף" והיחס ביניהם; דיני אונאה.
איזהו נשך (אחת עשרה משניות) – הלכות ריבית.
השוכר את האומנין (שמונה משניות) – דיני שכירות, פועל שביטל עבודה שהוזמנה.
השוכר את הפועלים (אחת עשרה משניות) – חובות מעביד לפועליו ובכללם היתר אכילת פועל. בגמרא יש הרחבה על דמותו של רבי אלעזר בנו של רשב"י והרחבה על דמותם של רבי יוחנן וריש לקיש.
השואל את הפרה (תשע משניות) – שואל ומשאיל וענייני שכירות בתים
המקבל שדה מחברו (שלוש עשרה משניות) – ענייני קבלנות, אריסות, חכירות ומצרנות. כמו כן עוסק הפרק בדיני פרעון, שכר שכיר ודיני הבא למשכן את חברו.
הבית והעלייה (שש משניות) – נושא פרק זה הוא שותפות, המשך לנושא זה יש בפרק הראשון במסכת הבאה במשנה (מסכת בבא בתרא).
בסה"כ יש במסכת 101 משניות.
סוגיות מפורסמות במסכת

שניים אוחזין בטלית.
תקפו כהן
תגרי לוד
תנורו של עכנאי
יאוש שלא מדעת
המגביה מציאה לחבירו
הערות שוליים

↑  בכתב יד ליידן של התלמוד הירושלמי נקראת המסכת "בבא מיצעא".
↑  משנה, מסכת בבא מציעא, פרק א'–פרק ב'
↑  משנה, מסכת בבא מציעא, פרק ג'
↑  משנה, מסכת בבא מציעא, פרק ד'
↑  משנה, מסכת בבא מציעא, פרק ה'
↑  משנה, מסכת בבא מציעא, פרק ו',פרק ז' ומקצת פרק ח'
↑  משנה, מסכת בבא מציעא, פרק ח'
↑  משנה, מסכת בבא מציעא, פרק ט'
↑  משנה, מסכת בבא מציעא, פרק י'
↑  ספר שמות, פרק כ"א, פסוקים י"ח–כ"ז
↑  ספר שמות, פרק כ"א, פסוקים כ"ח–ל"ב, ל"ה–ל"ו.
↑  ספר שמות, פרק כ"א, פסוקים ל"ג–ל"ד
↑  ספר שמות, פרק כ"ב, פסוקים ד'–ה'
↑  ספר שמות, פרק כ"ב, פסוק ו' ואילך.
↑  מספר המשניות בכל פרק הוא לפי הספירה במשניות קהתי. בדפוסים אחרים תיתכן חלוקה שונה.
↑  תלמוד בבלי, מסכת בבא מציעא, דף ב', עמוד א'
↑  תלמוד בבלי, מסכת בבא מציעא, דף ו', עמוד א' – דף ז', עמוד א'
↑  תלמוד בבלי, מסכת בבא מציעא, דף נ', עמוד א'
↑  תלמוד בבלי, מסכת בבא מציעא, דף נ"ט, עמוד ב'
↑  תלמוד בבלי, מסכת בבא מציעא, דף כ"א, עמוד ב'
↑  תלמוד בבלי, מסכת בבא מציעא, דף ח', עמוד ב'; תלמוד בבלי, מסכת בבא מציעא, דף קי"ח, עמוד א'
| מסכתות ששה סדרי משנה |
| --- | --- | --- |
| זרעים | ברכות (ב י) • פאה (י) • דמאי (י) • כלאיים (י) • שביעית (י) • תרומות (י) • מעשרות (י) • מעשר שני (י) • חלה (י) • ערלה (י) • ביכורים (י) |  |
| מועד | שבת (ב י) • עירובין (ב י) • פסחים (ב י) • שקלים (י) • יומא (ב י) • סוכה (ב י) • ביצה (ב י) • ראש השנה (ב י) • תענית (ב י) • מגילה (ב י) • מועד קטן (ב י) • חגיגה (ב י) |  |
| נשים | יבמות (ב י) • כתובות (ב י) • נדרים (ב י) • נזיר (ב י) • סוטה (ב י) • גיטין (ב י) • קידושין (ב י) |  |
| נזיקין | מסכת נזיקין: בבא קמא (ב י) • בבא מציעא (ב י) • בבא בתרא (ב י) • סנהדרין (ב י) • מכות (ב י) • שבועות (ב י) • עדיות • עבודה זרה (ב י) • אבות • הוריות (ב י) |  |
| קדשים | זבחים (ב) • מנחות (ב) • חולין (ב) • בכורות (ב) • ערכין (ב) • תמורה (ב) • כריתות (ב) • מעילה (ב) • תמיד (ב) • מידות • קינים |  |
| טהרות | כלים • אהלות • נגעים • פרה • טהרות • מקואות • נידה (ב י) • מכשירין • זבים • טבול יום • ידיים • עוקצים |  |
ב – מסכת שיש עליה תלמוד בבלי     י – מסכת שיש עליה תלמוד ירושלמי